আমাদের আলাপে একটা সাধারণ জিজ্ঞাসা ছিল কিভাবে একজন নারী দাই হলেন সেই শুরুটা জানা। সকল নারীই তো আর দাই এর কাজে এগিয়ে আসে না বা একজন দাইয়ের সকল কণ্যা বা পুত্র বধূও দাই হয় না। তাহলে, দাই হতে কি গুণটি থাকতে হয়- এটা ছিল আমার নিজের একটা জিজ্ঞাসা। কে কিভাবে দাইয়ের কাজ শুরু করলেন এই প্রশ্নের উত্তরে একেক জন একেক রকম গল্প বললেন ঠিকই কিন্তু সাহসিকতা বিষয় নিয়ে তাদের উত্তরে কিছু সাধারণ বৈশিষ্ট্য ছিল।